Shake It (τραγούδι του Σάκη Ρουβά)

Το "Shake It" είναι ένα τραγούδι που ηχογραφήθηκε από τον Έλληνα τραγουδιστή Σάκη Ρουβά. Το τραγούδι γράφτηκε από τον Νίκο Τερζή και τον Νεκτάριο Τυράκη. Είναι κυρίως γνωστό ως η ελληνική συμμετοχή στο διαγωνισμό τραγουδιού της Eurovision 2004 στην Κωνσταντινούπολη της Τουρκίας.

 Το τραγούδι είναι up-tempo, πλήρως στην αγγλική γλώσσα, με τον Ρουβά να λέει στην αγάπη του ότι "θα αντάλλασσα τη ζωή μου για μια νύχτα μαζί σου" ("I would trade my life for a night with you") και ζητώντας από την αγάπη του να "το κουνήσει" ("shake it") γι' αυτόν. Η μουσική -του Νίκου Τερζή- περιλαμβάνει επίσης κάποια παραδοσιακά ελληνικά όργανα, καθώς και τα βαριά χορευτικά beats που διακρίνονται όλο και περισσότερο στο Διαγωνισμό. Η παράσταση ήταν σεξουαλικά ομοιόμορφη, με τον Ρουβά να αρχίζει να χορεύει με δύο κορίτσια που φορούσαν κοστούμια. Καθώς τραγούδησε το στίχο "my world's on fire", τράβηξε δύο κόκκινα μαντήλια από τα παντελόνια των χορευτριών του. Αργότερα, αφαίρεσε τα κοστούμια από τις χορεύτριες του, αποκαλύπτοντας προκλητικά χρυσά κοστούμια. Αργότερα, οι δύο χορεύτριες, σκίζουν το άσπρο σακάκι του Ρουβά στην αρχή του τελευταίου ρεφρέν, αφήνοντάς τον να φοράει ένα τοπ και ένα τζιν. Οι ζωντανές ηχογραφήσεις της συμμετοχής παρουσιάζουν δυνατές επευφημίες από το πλήθος, καθώς και τα λαχανιάσματα του Ρουβά στο τέλος της αθλητικής του χορευτικής ρουτίνας. Τον Σάκη Ρουβά συνοδεύσαν στη σκηνή οι Μαρία Λυραράκη και Ιρίνα Μανσούροβα, οι χορεύτριες, οι οποίες ήταν μαθήτριες του χορογράφου της συμμετοχής, Φωκά Ευαγγελινού, και οι Απόστολος Ψυχράμης, Γιάννα Φαφαλιού και Αντώνης Δόμινος (οι τρεις φιναλίστ του Eurostar 2004) στα φωνητικά. Δεδομένου ότι η Ελλάδα δεν είχε τερματίσει στην πρώτη δεκάδα στο Διαγωνισμό του 2003, το τραγούδι εμφανίστηκε για πρώτη φορά στον ημιτελικό. Εκεί, ερμηνεύτηκε δέκατο ανά σειρά εμφάνισης, μετά από Μονακό με τη Maryon και το "Notre Planète" και πριν την Ουκρανία με τη Ρουσλάνα και το "Wild Dances". Στο τέλος της ψηφοφορίας, είχε λάβει 238 βαθμούς, τερματίζοντας στην 3η θέση ανάμεσα στους 22 συμμετέχοντας, κάνοντάς το να προκριθεί άνετα στον τελικό. Στον μεγάλο τελικό, ερμηνεύτηκε δέκατο έκτο ανά σειρά εμφάνισης, μετά την ΠΓΔΜ με τον Τόσε Προέσκι και το "Life" και πριν την Ισλανδία με τον Jónsi με το "Heaven". Στο τέλος της ψηφοφορίας, έλαβε 252 βαθμούς, τερματίζοντας στην 3η θέση από τους συνολικά 24 συμμετέχοντες. Ακολούθησε ως Έλληνας εκπρόσωπος στο Διαγωνισμό του 2005 η Έλενα Παπαρίζου με το "My Number One", που κατέληξε να εξασφαλίσει την πρώτη νίκη της Ελλάδας στο διαγωνισμό. Παρεμπιπτόντως, το "Shake It" είχε 22 βαθμούς περισσότερους από το "My Number One", παρά τη χαμηλότερη θέση του. Δύο χρόνια μετά, η Ελλάδα διοργάνωσε το διαγωνισμό και ο Ρουβάς τον συν-παρουσίασε. Εκεί, έκανε μια μικρή αναφορά στην ερμηνεία του όταν τον ρώτησε η συν-παρουσιάστρια του Μαρία Μενούνος για το πως ένιωθε όσο περίμενε τα αποτελέσματα. Ο ίδιος απάντησε ότι "I was shaking...brrrrrr...all over" ("Έτρεμα ολόκληρος"), παρακινώντας επευφημίες από το κοινό. "Shake It" (Eurovision Version) "Shake It" (Club Remix by Nick Terzis) "Shake It" (Soumka Mix) "Shake It" (Marsheaux Radio Mix) "Shake It" (Radio Version) Το μουσικό βίντεο σκηνοθετήθηκε από τον επιτυχημένο Έλληνα σκηνοθέτη Κώστα Καπετανίδη, με τη βοήθεια της παραγωγής Cream. Ο σκηνοθέτης είχε συνεργαστεί με τον Ρουβά για πρώτη φορά το 1995 για το βίντεο του τραγουδιού "Έλα Μου" και από τότε είχε δημιουργήσει πολλά άλλα δημοφιλή βίντεο. Το ίδιο το βίντεο γυρίστηκε στη Σαντορίνη και εμφανίζει τον Ρουβά να τραγουδάει στο νερό. Η ιστορία ήταν απλή, με τον Ρουβά και τους φίλους να χορεύουν και να περνούν καλά, με στόχο να δώσει έμφαση στο καλοκαιρινό συναίσθημα του τραγουδιού μέσα από τη δραματική φυσική ομορφιά του σκηνικού, που αντιπροσωπεύει μια ελληνική ταυτότητα. Στην αρχή, υπάρχει μια διαφήμιση για τη Vodafone, με το όνομα της εταιρείας κινητής τηλεφωνίας να γράφεται σε ένα μακρινό σκάφος στη θάλασσα. Το βίντεο αποτελείται από οκτώ σκηνές, ενώ ο Ρουβάς φαίνεται να αλλάζει ρούχα πέντε φορές. Το βίντεο για το "Shake It" ήταν ένα από τα πιο δημοφιλή βίντεο της χρονιάς, σύμφωνα με το MAD TV και παραμένει ένα από τα πιο επιτυχημένα βίντεο του Ρουβά. Αυτό το άλμπουμ κυκλοφόρησε με το σύστημα προστασίας Copy Control σε ορισμένες περιοχές. Το "Shake It" ήταν ένα επιτυχημένο τραγούδι τόσο στην Ελλάδα όσο και στην Κύπρο, που παρέμεινε στην κορυφή των charts και των δύο χωρών για αρκετές εβδομάδες, ενώ μπήκε στα τσάρτ σε πολλές γειτονικές χώρες. Έφτασε στο νούμερο ένα στα ελληνικά single και στα airplay charts για σχεδόν ένα χρόνο, καθιστώντας το ένα από τα τραγούδια με τη μεγαλύτερη επιτυχία στην ιστορία της ελληνικής μουσικής. Με το τραγούδι να έχει πιστοποιηθεί ως 4 φορές πλατινένιο, θεωρείται ένα από τα πιο επιτυχημένα CD single στην ελληνική ιστορία. Το single κατάφερε επίσης να επιτύχει σε άλλες περιοχές της Ευρώπης, όπως η Σουηδία, όπου έσπασε το Top 40 στο εθνικό single chart, μπαίνοντας στα τσάρτ για μια εβδομάδα στον αριθμό 32. 3η Θέση (252 βαθμοί) Καλύτερο Ποπ Τραγούδι (Υποψηφιότητα) Βίντεο της Χρονιάς (Υποψηφιότητα) Άντρας Καλλιτέχνης της Χρονιάς (Υποψηφιότητα) Το Καλύτερο Ελληνικό Single της Χρονιάς σε Πωλήσεις (Κέρδισε) Η Πιο Σέξι Εμφάνιση σε Βίντεο (Υποψηφιότητα) Τραγουδιστής της Χρονιάς (Κέρδισε) Ο Πιο Εμπορικός Έλληνας Καλλιτέχνης Παγκοσμίως (Κέρδισε) «2004 Greece». The Diggiloo Thrush. Ανακτήθηκε στις 14 Αυγούστου 2006. «Eurovision Songcontest Dutch tele-votes». Ανακτήθηκε στις 14 Αυγούστου 2006. Επίσημη ιστοσελίδα